CELEX: 22019D1644
Language: lt
Date: 1513296000000
Title: 2017 m. gruodžio 15 d. EEE jungtinio komiteto sprendimas Nr. 236/2017, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1644]

3.10.2019   
               
               
                  LT
               
               
                  Europos Sąjungos oficialusis leidinys
               
               
                  L 254/48
               
            
         EEE JUNGTINIO KOMITETO SPRENDIMAS
         Nr. 236/2017
         2017 m. gruodžio 15 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1644]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtraukta 2016 m. sausio 7 d. Komisijos rekomendacija (ES) 2016/22 dėl kaulavaisių spirito ir kaulavaisių išspaudų spirito taršos etilkarbamatu prevencijos ir mažinimo, kuria panaikinama Rekomendacija 2010/133/ES (1);
                  
               
                     (2)
                  
                  
                     Rekomendacija (ES) 2016/22 panaikinama į EEE susitarimą įtraukta Komisijos rekomendacija 2010/133/ES (2), todėl ji turi būti iš EEE susitarimo išbraukta;
                  
               
                     (3)
                  
                  
                     šis sprendimas susijęs su teisės aktais dėl spiritinių gėrimų. Teisės aktai dėl spiritinių gėrimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nurodyta EEE susitarimo II priedo XXVII skyriaus įžangoje. Todėl šis sprendimas Lichtenšteinui netaikomas;
                  
               
                     (4)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XXVII skyrius iš dalies keičiamas taip:
            
                        1)
                     
                     
                        Po 10 punkto (Komisijos rekomendacija 2010/133/ES) įterpiamas šis punktas:
                        
                                    „11.
                                 
                                 
                                    
                                       32016 H 0022: 2016 m. sausio 7 d. Komisijos rekomendacija (ES) 2016/22 dėl kaulavaisių spirito ir kaulavaisių išspaudų spirito taršos etilkarbamatu prevencijos ir mažinimo, kuria panaikinama Rekomendacija 2010/133/ES (OL L 6, 2016 1 9, p. 8).“;
                                 
                              
                  
                        2)
                     
                     
                        10 punkto (Komisijos rekomendacija 2010/133/ES) tekstas išbraukiamas.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Rekomendacijos (ES) 2016/22 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2017 m. gruodžio 16 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gruodžio 15 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 6, 2016 1 9, p. 8.
         
            (2)  OL L 52, 2010 3 3, p. 53.
         
            (*1)  Konstitucinių reikalavimų nenurodyta.